62021TO0267_INF
Üldkohtu (kaheksas koda) 9. novembri 2021. aasta määrus –Amort jt vs. komisjon
(kohtuasi T‑267/21)
Tühistamishagi – Inimtervishoius kasutatavad ravimid – Tingimustega müügiluba inimtervishoius kasutatavale ravimile „COVID-19 Vaccine Janssen – COVID-19 vaktsiin (Ad26.COV2-S[rekombinantne])“ – Põhjendatud huvi puudumine – Otsese puutumuse puudumine – Isikliku puutumuse puudumine – Akt, mis ei ole halduse üldakt – Vastuvõetamatus
1.
Tühistamishagi – Põhjendatud huvi – Hagi esitamine hageja poolt, kes ei ole vaidlustatud otsuse adressaat – Vastuvõetavus – Tingimus – Hageja suhtes õiguslikult siduvaid tagajärgi tekitav akt – Komisjoni otsus, mis puudutab COVID-19 vaktsiinile tingimuslikku müügiloa andmist – Akt, mis ei muuda hageja õiguslikku olukorda – Põhjendatud huvi puudumine
(ELTL artikli 263 neljas lõik)
(vt punktid 25–29, 34 ja 35)
2.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Komisjoni otsus, mis puudutab COVID-19 vaktsiinile tingimuslikku müügiloa andmist – Hageja otsese puutumise puudumine
(ELTL artikli 263 neljas lõik)
(vt punktid 37–39, 44, 45 ja 48)
3.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Komisjoni otsus, mis puudutab COVID-19 vaktsiinile tingimuslikku müügiloa andmist – Eraõiguslike isikute esitatud hagi, milles tuginetakse põhiõiguste rikkumisele – Isikliku puutumise puudumine
(ELTL artikli 263 neljas lõik)
(vt punktid 49–53)
4.
Tühistamishagi – Füüsilised või juriidilised isikud – Mõiste „halduse üldakt“ ELTL artikli 263 neljanda lõigu tähenduses – Kõik üldaktid peale seadusandlike aktide – Komisjoni otsus, mis puudutab COVID-19 vaktsiinile tingimuslikku müügiloa andmist – Välistamine
(ELTL artikli 263 neljas lõik)
(vt punktid 54 ja 55)
Ese
ELTL artikli 263 alusel esitatud hagi, milles palutakse tühistada Euroopa Komisjoni 11. märtsi 2021. aasta rakendusotsus C(2021) 1763 (final), millega antakse Euroopa Parlamendi ja nõukogu määruse (EÜ) nr 726/2004 kohaselt tingimustega müügiluba inimtervishoius kasutatavale ravimile „COVID-19 Vaccine Janssen – COVID-19 vaktsiin (Ad26.COV2-S[rekombinantne])“, selle muudetud ja täiendatud redaktsioonis.
Resolutsioon
1.
Jätta hagi vastuvõetamatuse tõttu läbi vaatamata.
2.
Vajadus teha otsus TF-i, TG, TH ja TI, TR-i ja teiste II lisas loetletud isikute ning VH ja teiste II lisas loetletud isikute esitatud menetlusse astumise taotluste üle on ära langenud.
3.
Mõista kohtukulud välja Heidi Amortilt ja teistelt I lisas loetletud isikutelt.
4.
Jätta TF-i, TG, TH ja TI, TR-i ja teiste II lisas loetletud isikute ning VH ja teiste II lisas loetletud isikute kohtukulud seoses nende menetlusse astumise taotlustega nende endi kanda.